ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004652

ขอเสนอความคิดเห็นพิจารณาทบทวนเกี่ยวกับการจัดระเบียบหาบเร่แผงลอยและการจัดระเบียบทางบาทวิถี ตั้งแต่ถนนสีลมไปจนถึงห้างสรรพสินค้าเซ็นทรัล สีลม แขวงบางรัก เขตบางรัก กรุงเทพมหานคร เนื่องจากทางกรุงเทพมหานครมี นโยบายจัดระเบียบหาบเร่แผงลอยและการจัดระเบียบทางบาทวิถี ในกรณีประชาชนไม่ได้รับความสะดวกสัญจรบนบาทวิถี เพื่อจัดระเบียบหาบเร่แผงลอยในพื้นที่ที่กำหนดอย่างเคร่งครัดมากขึ้น จะช่วยฟื้นเศรษฐกิจให้ดีขึ้น ผู้ค้าอยู่ได้ แล้วพื้นที่ก็ต้องมีความเป็นระเบียบเรียบร้อยเพื่อทุกคนด้วยเช่นกัน ซึ่งผู้ร้องแจ้งว่าเจ้าหน้าที่เทศกิจลงพื้นที่จัดระเบียบหาบเร่แผงลอยฯ ทำให้กลุ่มพ่อค้าที่จำหน่ายสินค้าบริเวณดังกล่าวต้องย้ายสถานที่จำหน่ายไปอยู่ภายในซอยศาลาแดง หรือ ไม่มีสถานที่สำหรับจำหน่ายสินค้า ผู้ร้องจึงเห็นด้วยตามคำกล่าว ของนายสมศักดิ์ ศรีทรัพย์ (ผู้ร้องเพียงกล่าวอ้างถึง) ตัวแทนผู้ค้าย่านสีลม (บันทึกข้อมูลตามผู้ร้องแจ้ง) ส่งผลทำให้ผู้ค้าได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องพิจารณาทบทวนเกี่ยวกับการจัดระเบียบหาบเร่แผงลอยและการจัดระเบียบทางบาทวิถี เพื่อบรรเทาความเดือดร้อนให้แก่ผู้ค้า

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata